**Ministru kabineta noteikumu projekta**

**“Grozījumi Ministru kabineta 2019. gada 26. marta noteikumos Nr. 128 “Meliorācijas kadastra noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik prasības meliorācijas kadastram un meliorācijas sistēmu inventarizācijai noteiktas Ministru kabineta 2019. gada 26. marta noteikumos Nr. 128 “Meliorācijas kadastra noteikumi” (turpmāk – noteikumi Nr. 128).Saskaņā ar Meliorācijas likuma 15. pantu meliorācijas kadastra datus uztur un aktualizē valsts sabiedrība ar ierobežotu atbildību “Zemkopības ministrijas nekustamie īpašumi”.Valsts nozīmes meliorācijas sistēma ir tikai tāda ūdensnoteka, kurai ir regulēta gultne noteiktā posmā vai speciāla rakta gultne.Spēkā esošajos noteikumos Nr.128 nav norādīts, ka daļai no dabiskas ūdensteces var būt regulēts posms, tāpēc nepieciešams noteikt, ka valsts nozīmes ūdensnotekas prasībām atbilst tikai regulēts, pārveidots gultnes posms vai speciāli rakta gultne, kuras sateces baseins ir vismaz 10 kvadrātkilometru vai kuras kopgarums ir vismaz pieci kilometri.No 2017. gada 1. janvāra spēkā ir Ministru kabineta 2016. gada 20. decembra noteikumi Nr. 860 “Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanai piešķirtās ikgadējās budžeta dotācijas izlietojuma kārtība”.Šajos noteikumos ir noteiktas iestādes, kas ir atbildīgas par Daugavas HES ūdenskrātuvju un Rīgas HES ūdenskrātuves krastu nostiprināšanas un inženieraizsardzības būvju ekspluatācijas darbu organizēšanu. Viena no šīm iestādēm ir valsts sabiedrība ar ierobežotu atbildību “Zemkopības ministrijas nekustamie īpašumi”.Tādējādi meliorācijas kadastrā ir iekļaujama informācija par Rīgas hidroelektrostacijas ūdenskrātuves inženieraizsardzības būvju nosusināšanas sistēmām – dziļās drenāžas sistēmām un sūkņu stacijā, kas ir valsts nozīmes meliorācijas sistēmas.Atseviška drenu sistēma ir hidrauliski saistītu un pakārtotu drenu kopums, kas uztver un novada augsnes vai filtrācijas ūdeņus atklātā gultnē pa vienu izteku, kas nav valsts vai valsts nozīmes (izņemot Rīgas HES) koplietošanas meliorācijas sistēma.Tāpēc noteikumos Nr.128 ir precīzi jānosaka, ka drenu sistēma ir viena īpašuma meliorācijas sistēma.Izvērtējot datubāzi meliorācijas kadastrā, tika konstatēts, ka meliorācijas kadastrā izmantojamas jaunākās Latvijas Ģeotelpiskās informācijas aģentūras izstrādātās kartes, kas tiek periodiski atjaunotas.Tādējādi noteikumus Nr.128 nepieciešams papildināt ar precīzu atsauci, ka meliorācijas kadastrā izmantojamas jaunākās Latvijas Ģeotelpiskās informācijas aģentūras izstrādātās kartes.Saskaņā ar Meliorācijas likuma 22.2 panta pirmo daļu pašvaldība ir tiesīga pieņemt lēmumu par pašvaldības nozīmes koplietošanas meliorācijas sistēmas statusa piešķiršanu. Pašvaldība ir tiesīga meliorācijas kadastrā iesniegt datus par meliorācijas sistēmām.Tas nozīmē, ka noteikumu projektā ir precizējama kārtība, kādā pēc pašvaldības iesnieguma rīkojas meliorācijas datu uzturētājs un aktualizētājs – valsts sabiedrība ar ierobežotu atbildību “Zemkopības ministrijas nekustamie īpašumi”. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas lauksaimniecības universitātes Vides un būvzinātņu fakultātes eksperti.Zemkopības ministrijā tika izveidota starpinstitūciju meliorācijas darba grupa apdzīvotu vietu meliorācijas sistēmu tiesiskā regulējuma pilnveidošanai (turpmāk – darba grupa). Darba grupas sastāvā tika pieaicināti vairāki eksperti – Vides aizsardzības un reģionālās attīstības ministrijas, Ekonomikas ministrijas, VSIA “Zemkopības ministrijas nekustamie īpašumi” , Latvijas Melioratoru biedrības, Latvijas Pašvaldību savienības, Pierīgas pašvaldību apvienības, Jūrmalas pilsētas, Rīgas pilsētas, Ogres novada un Mārupes novada pašvaldību un SIA “Vides projekti” pārstāvji. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz zemes īpašniekiem un tiesiskajiem valdītājiem, kuru zemes īpašumu un tiesisko valdījumu zemes ūdens režīmu regulē izbūvētas meliorācijas sistēmas. Meliorācijas sistēmas atkarībā no to uzturētāja tiek iedalītas: 1) valsts un valsts nozīmes meliorācijas sistēmā; 2) pašvaldības meliorācijas sistēmā un pašvaldības nozīmes koplietošanas meliorācijas sistēmā;3) koplietošanas meliorācijas sistēmā;4) viena īpašuma meliorācijas sistēmā. Zemes meliorācija Latvijā aptver 1,6 milj. ha lauksaimniecības zemes. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums nevienai personai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Noteikumu projekts 2020. gada.17.jūlijā tika ievietots Zemkopības ministrijas tīmekļvietnes www.zm.gov.lv sadaļā „Sabiedriskā apspriešana un Ministru kabineta tīmekļvietnes www.mk.gov.lv sadaļā “Ministru kabineta diskusiju dokumenti”. <https://www.zm.gov.lv/zemkopibas-ministrija/arhivetas-apspriesanas/grozijumi-ministru-kabineta-2019-gada-26-marta-noteikumos-nr-128-melio?id=944>. Sabiedrības pārstāvji saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktu līdz 2020.  gada 31. jūlijam varēja sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Latvijas melioratoru biedrības viedoklis ir ņemts vērā. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA “Zemkopības ministrijas nekustamie īpašumi” un pašvaldības. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav.  |

Zemkopības ministrs K. Gerhards

Melkins 67027207

Gints.Melkins@zm.gov.lv